L 299/20 Euroopan unionin virallinen lehti 18.11.2003 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 5 päivänä kesäkuuta 2003, teknologiayhteistyötä koskeva sopimus (2003/798/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon ('), sekä katsoo seuraavaa: (1) — Neuvosto — teki 16 päivänä marraskuuta 2000 päätöksen (?), jolla se hyväksyi Euroopan yhteisön ja Venäjän federaation, jäljempänä ”'Venäjä, hallituksen välisen tiede- ja teknologiayhteistyötä koskevan sopi- muksen. Sopimus tuli voimaan 10 päivänä toukokuuta 2001. (2) — Sopimuksen 12 artiklan b alakohdassa määrätään seu- raavaa: ”Tämä sopimus tehdään aluksi 31 päivänä joulu- kuuta 2002 päättyväksi kaudeksi, ja se voidaan uusia osapuolten yhteisellä sopimuksella uusiksi viisivuotiskau- siksi.” (3) — Venäjän federaation ulkoministeriö pyysi 19 päivänä syyskuuta 2002 annetulla verbaalinootilla sopimuksen uusimista — viideksi vuodeksi. Sopimuksen osapuolet katsovat, että sopimuksen nopea uusiminen olisi kummankin osapuolen edun mukaista. (4) — Uusittava sopimus vastaa asiasisällöltään täysin juuri päättynyttä sopimusta. (') Lausunto annettu 13. toukokuuta 2003 (ei vielä julkaistu virallisessa lehdessä). () EYVL L 299, 28.11.2000, s. 14. (5) — Sopimus, jolla uusitaan Euroopan yhteisön ja Venäjän federaation hallituksen välinen tiede- ja teknologiayhteis- työtä koskeva sopimus, olisi hyväksyttävä yhteisön puolesta, ON PÄÄTTÄNYT SEURAAVAA: 1 artikla Hyväksytään yhteisön nimissä sopimus, jolla uusitaan viideksi vuodeksi Euroopan yhteisön ja Venäjän federaation hallituksen välinen tiede- ja teknologiayhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus, jotta ilmaistaan yhteisön suostumus sitoutua sopimukseen. Tehty Brysselissä 5 päivänä kesäkuuta 2003. Neuvoston puolesta Puheenjohtaja M. STRATAKIS